Mumbai Political News: हाजी अरफात शेख ने सीएम को भेंट की गणपति प्रतिमा - haji arifat shaikh presented ganapati statue to cm | Navbharat Times
haji arifat shaikh presented ganapati statue to cm
Navbharat Times | Updated: 11 Nov 2018, 08:30:00 AM IST
प्रसं, मुंबई : मुख्यमंत्री देवेंद्र फडणवीस ने हजरत सूफी मखमल पीर की 'कामील ए इमान' के हिंदी संस्करण पुस्तिका का विमोचन करते हुए कहा कि यदि समग्र विकास से ही देश की प्रगति होगी। इसीलिए सभी के विकास की अवधारणा को ध्यान में रख कर हम हर जाति और धर्म के लोगों को साथ लेकर राज्य का विकास कर रहे हैं। सूफी संतों का स्वागत करते हुए मुख्यमंत्री ने कहा कि महाराष्ट्र में वारकरी संप्रदाय नि:स्वार्थ मन से देवताओं और पिता तुल्य लोगों की सेवा करते हैं। उसी तरह सूफी परंपरा में इंसान को आपस में जोड़ने का काम कर रहे हैं।
चेंबूर के द फाइन आर्ट सांस्कृतिक केंद्र में आयोजित कार्यक्रम में जनाब यूनुस अली शाह कादरी के अलावा बड़ी संख्या में सूफी संत और अन्य गणमान्य उपस्थित थे। इस मौके पर राज्य अल्पसंख्यक आयोग के अध्यक्ष हाजी अरफात शेख ने मुख्यमंत्री को गोल्ड प्लेटेड गणपति की मूर्ति भेंट की। भाजपा के जिलाध्यक्ष अनिल ठाकुर ने केरल के बाढ़ पीड़ितों की सहायता के लिए मुख्यमंत्री को मध्य दक्षिण मुंबई की ओर से 3.51 लाख रुपये का चेक दिया। कार्यक्रम में जे.पी़ अग्रवाल, किशोर सैनी, अजय अग्रवाल, प्रवीण आखाडे आदि मौजूद थे।
Web Title haji arifat shaikh presented ganapati statue to cm(News in Hindi from Navbharat Times , TIL Network)